Diari Oficial de la Generalitat Valenciana


Sumari del DOGV 6350, del 08-09-2010 (2010/9619)

RESOLUCIÓ d'1 de setembre de 2010, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual es publiquen els documents i models de gestió del mòdul professional de Formació en Centres de Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2010/09/01/(1)/dof/vci/html**

### Dades del document

Número de DOGV
:   6350

Data del DOGV
:   08-09-2010

Secció del DOGV
:   I. DISPOSICIONS GENERALS

Número del document
:   2010/9619


Data del document
:   01-09-2010

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ensenyament professional
    * centre d'ensenyament
    * alumnat
    * pràctiques de formació
    * accés a l'ocupació
    * formació professional
    * legislació
    * qualificació professional
    * política educativa
    * belles arts

RESOLUCIÓ d'1 de setembre de 2010, de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, per la qual es publiquen els documents i models de gestió del mòdul professional de Formació en Centres de Treball. [2010/9619]
L'Orde 77/2010, de 27 d'agost, de la Conselleria d'Educació, per la qual es regula el mòdul professional de Formació en Centres de Treball (FCT) dels cicles formatius de Formació Professional, de les Ensenyances d'Arts Plàstiques i Disseny i dels Programes de Qualificació Professional Inicial en l'àmbit territorial de la Comunitat Valenciana, preveu en l'article 39 que és competència de la Direcció General d'Avaluació, Innovació i Qualitat Educativa i de la Formació Professional publicar els documents i models necessaris per a la gestió administrativa del mòdul professional de Formació en Centres de Treball.
En virtut del que exposa i d'acord amb les competències conferides per l'article 70 de la Llei del Consell, l'article 13 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació i l'article 39 de l'Orde 77/2010, de 27 d'agost, de la Conselleria d'Educació, per la qual es regula el mòdul professional de Formació en Centres de Treball (FCT) dels cicles formatius de Formació Professional, de les Ensenyances d'Arts Plàstiques i Disseny i dels Programes de Qualificació Professional Inicial en l'àmbit territorial de la Comunitat Valenciana, resolc:
Primer
Publicar els documents i models necessaris per a la gestió administrativa del mòdul professional de Formació en Centres de Treball inclosos en l'annex A: Documents i models necessaris per a la gestió administrativa del mòdul professional d'FCT, que a continuació es relacionen:
Annex I: Concert centre educatiu - Empresa o institució per a la realització de pràctiques formatives en centres de treball.
Annex II: Associació alumne/a - Centre de treball.
Annex III: Programa formatiu del mòdul professional d'FCT.
Annex IV: Adaptacions curriculars al programa formatiu del mòdul professional d'FCT.
Annex V: Full setmanal de seguiment de l'alumne/a durant la realització del mòdul professional d'FCT.
Annex VI: Informe valoratiu de l'instructor/a - preparador/a laboral especialitzat/da.
Annex VII: Acceptació d'inclusió al catàleg de centres de treball col·laboradors amb el mòdul professional d'FCT.
Annex VIII: Certificat de centres de treball col·laboradors en la realització del mòdul professional d'FCT.
Annex IX: Memòria del mòdul professional d'FCT del tutor/a.
Annex X: Memòria del mòdul professional d'FCT del departament de pràctiques formatives.
Contra la present resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 1 de setembre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.


Còpia Permalink ELI